ויקיפדיה הקזחית

ויקיפדיה הקזחית (בקזחית: Qazaqs'a Y'i'ki'pedi'i'a; Қазақша Уикипедия) היא גרסה בשפה הקזחית של ויקיפדיה, אנציקלופדיה אינטרנטית חופשית. ויקיפדיה זו הושקה ב-2 ביוני 2002. נכון ל-22 בספטמבר 2024 ישנם בוויקיפדיה הקזחית 237,400 ערכים ו-251 משתמשים פעילים. ויקיפדיה הקזחית נכתבת בשלושה אלפביתים שונים: אלפבית קירילי, אלפבית לטיני ואלפבית ערבי. ויקיפדיה הקזחית הושקה ביוני 2002. לוויקיפדיה הקזחית היה קצב צמיחה גבוה ביותר בשנת 2011, כאשר עלתה מ-7,000 ערכים למעל 100,000 בפחות משנה אחת, בעיקר בעקבות הוספת תכנים של האנציקלופדיה הקזחית, ששוחררה תחת רישיון Creative Commons - רישיון שיתוף זהה (CC BY-SA). התרחבות גדולה זו של הוויקיפדיה הקזחית הייתה ביוזמת קרן Wikibilim, ארגון ללא מטרות הרווח בקזחסטן העוזר בפיתוח וקידום תוכן בוויקיפדיה הקזחית. קרן סאמרוק קאזינה, קרן הון הנפט הריבונית של קזחסטן, מימנה את ההרחבה, בסך של 30 מיליון טנגה שאותם בזבזו בשנת 2011 לעורכים בתשלום, דיגיטליזציה, תחזוקה והעברת זכויות יוצרים. בכנס ויקימניה 2011 זכה נשיא קרן Wikibilim, ראואן קנז'קאנולי, בפרס ויקיפד השנה שהוענק לו על ידי מייסד ויקיפדיה ג'ימי ויילס על תרומתו להרחבתה של ויקיפדיה הקזחית. באפריל 2012, חדשות טנגרי דיווחו כי "ב-2011, קרן הון הנפט הריבונית סאמרוק קאזינה הקצו 204 אלף דולר לפיתוחה של ויקיפדיה הקזחית. בשנה זו, 136 אלף דולר נוספים יוקצו", תוך ציטוט של הודעתה לעיתונות של הקרן. ויילס הודה לממשלה הקזחית על תמיכתה בוויקיפדיה הקזחית בכנס ויקימניה 2012. ב-26 באוקטובר 2011, ויקיפדיה הקזחית חצתה את סף 100,000 הערכים, ובתחילת 2013 היו בה כבר מעל 200,000 ערכים. נכון לדצמבר 2017, בוויקיפדיה הקזחית כ-220,000 ערכים, 72,000 משתמשים רשומים שמתוכם 316 הם משתמשים פעילים (משתמשים שביצעו מעל עריכה אחת ב-30 הימים האחרונים) ו-16 הם מפעילי מערכת. ויקיפדיה הקזחית מדורגת במקום ה-39 מבחינת כמות הערכים שלה מבין הויקיפדיות בשפות השונות. הרוב המוחלט של הקוראים בוויקיפדיה הקזחית מגיע מקזחסטן (94.7%). נכון ל-דצמבר 2017, בוויקיפדיה הקזחית כ-20% מהערכים בשפה טורקית, מה שהופך את ויקיפדיה הקזחית לוויקיפדיה השנייה בגודלה מבחינת כמות הערכים הכתובים בשפה ממשפחת השפות הטורקיות לאחר ויקיפדיה הטורקית, המכילה כ-27% מהערכים הכתובים בטורקית. שנת 2007 - 1,000 ערכים 7 באפריל 2011 - 10,000 ערכים 9 ביולי 2011 - 50,000 ערכים 12 ביולי 2011 - ויקיפדיה הקזחית נכנסת לרשימת 50 הויקיפדיות הגדולות ביותר 26 באוקטובר 2011 - 100,000 ערכים 16 בדצמבר 2011 - 120,000 ערכים 6 באוגוסט 2012 - 150,000 ערכים 29 בנובמבר 2012 - 200,000 ערכים המכתב מהאנציקלופדיה הקזחית המודיע על שחרור תכניו תחת רישיון CC BY-SA לוגו 100 אלף ערכים בוויקיפדיה הקזחית, חורף 2011 לוגו ויקיפדיה הקזחית בעת כנס ויקימדיה הטורקית, אפריל 2012 לוגו 200 אלף הערכים בוויקיפדיה הקזחית, נובמבר 2012 אתר האינטרנט הרשמי של ויקיפדיה הקזחית (בקזחית) All Wikipedias ordered by number of articles. Wikipedia Statistics - Tables - Kazakh, stats.wikimedia.org (באנגלית) Проект по расширению казахскоязычной части "Википедии" стартовал в Казахстане, www.caravan.kz (ברוסית) На развитие ”Казахской Википедии” выделили 50 миллионов тенге, Tengrinews.kz (ברוסית) Christopher Williams, ‏Wikipedia co-founder Jimmy Wales restricts discussion of Tony Blair friendship, The Telegraph, 24 December 2012 $136 thousand channeled into development Kazakh-language Wikipedia, Tengrinews.kz (באנגלית) "Kazakh Wikipedia awarded for its impressive development" (באנגלית אמריקאית). אורכב מ-המקור ב-2017-01-02. נבדק ב-2017-12-14. List of Wikipedias - Meta, meta.wikimedia.org (באנגלית) Wikimedia Traffic Analysis Report - Page Views Per Wikipedia Language - Breakdown, stats.wikimedia.org (באנגלית) List of Wikipedias by language group - Meta, meta.wikimedia.org (באנגלית) Казахская Википедия преодолела рубеж в 100 тысяч статей, www.encyclopedia.ru Wikimedia News - Meta, meta.wikimedia.org (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.